Լոս Լյանոս դե Արիդանե

Լոս Լյանոս դե Արիդանե, մունիցիպալիտետ Իսպանիայում, Կանարյան կղզիների Սանտա Կրուս դե Տեներիֆե գավառում։ Գտնվում է Լա Պալմա կղզու արևմուտքում՝ Արիդան հովտում։ 20,930 բնակչով (2013 թվական) այն Լա Պալմայի ամենաբազմամարդ համայնքն է։

Պատմություն 
1812 թվականի օգոստոսին ձևավորվեց Լոս Լյանոս քաղաքը, որն այնուհետև ներառում էր նաև Էլ Պասո, Տազակորտ և Արգուալ քաղաքները։ 1837 թվականին Էլ Պասոն բաժանվեց Լոս Լյանոսից։ 1925 թվականին Տազակորտը, որն այդ ժամանակ մունիցիպալիտետի ամենաբնակեցված և տնտեսապես ամենազարգացած քաղաքն էր, նույնպես առանձնացավ Լոս Լլանոսից։

Աշխարհագրություն 
Քաղաքապետարանը զբաղեցնում է 35,79 քմ կմ տարածք։ Գտնվում է ծովի մակարդակից 325 մետր բարձրության վրա, ափի երկարությունը՝ 6,43 կմ։

Հիմնական տարածքներն են՝ Լոս Լլանոս, Արգուալ, Մոնտանյա Թենիսկա, Էլ Ռոկե, Լոս Բարրոս, Լա Լագունա, Տոդոկ, Լաս Մանչաս դե Աբաջո, Պուերտո Նաոս, Տրիանա, Ռետամար Հեդայ և Էլ Ռեմո։ Մունիցիպալիտետը կղզու տնտեսական շարժիչներից է, որի տնտեսությունը հիմնված է բանանի և զբոսաշրջության վրա։

Տեսարժան վայրեր 

 Ռատուշա․ իսկզբանե գտնվում էր ավանդական տանը՝ ժամանակակից մշակույթի տան տեղում։ Ներկայիս տարածաշրջանային ոճի քաղաքապետարանի շինարարությունը, որը նախագծել է ճարտարապետ Թոմաս Մաչադոն, սկսվել է 1945 թվականին։ Ճակատային հատվածն ունի ելուստ պատշգամբներ՝ ծածկված սալիկներով, իսկ վերջինը՝ վանդակապատ պատուհանով։ Քաղաքապետարանը պարունակում է Անտոնիո Պալմա Սուարես Գոնսալեսի յոթ յուղաներկ, որոնք պատկերում են պատմական իրադարձություններ և տեսարաններ։
 Իսպանիայի հրապարակը և նրա շրջակայքը վարչական կենտրոն են, պատմական տեսարժան վայրերը, ինչպես նաև հանդիպման և հանգստի վայրը քաղաքի բոլոր քաղաքացիների և հյուրերի համար, որտեղ գտնվում են ամենահետաքրքիր շենքերը։ Հրապարակը գտնվում է քաղաքի հենց կենտրոնում։ 2000 թվականին վերակառուցվել է հրապարակի մայթը։ Հրապարակի շուրջ աճում են 11 հնդկական դափնիներ (Ficus microcarpa), որոնք թագավորական արմավենու հետ միասին 19-րդ դարի կեսերին միգրանտները բերել են Կուբայից։

Լյանո դե Արգուալ․ վայր, որտեղ սկսվել է Արիդան հովտի տնտեսական պատմությունը։ Կան 4 հնագույն առանձնատներ 17-րդ և 18-րդ դարերի՝ Օնտանիլլա Վելեսի տունը, Մասիու Վան Դալլեի տունը (Կաբիլդո կղզու սեփականությունը, որը վերածվել է ցուցահանդեսային կենտրոնի և տուրիստական ​​տեղեկատվական գրասենյակի), Պոջիո Մալդոնադոյի տունը և Սոտոմայորի տունը ( պահպանված ամենահին)։
 Չորս ճանապարհների հրապարակ․ այս հրապարակը (դիտորդական հարթակ), որը նախագծվել է կղզու նկարիչ Լուիս Մորեայի կողմից, կառուցվել է 1993-1996 թվականներին։
Պուերտո Նաոս լողափ․ այն գտնվում է կղզու արևմուտքում գտնվող լավագույն տարածքում։ Այն ունի չափավոր ջերմաստիճան ամբողջ տարին և արժանացել է Կապույտ դրոշի իր ծառայությունների և բյուրեղյա մաքուր ջրերի համար։ Կա մի բուլվար, որն անցնում է սև ավազով լողափով։

Չարկո Վերդե լողափ. Պուերտո Նաոսից հարավ գտնվող սև ավազի ծովախորշ, որտեղ գտնվում է հնագույն տաք աղբյուրը, որը ժամանակին օգտագործվել է բժշկական նպատակներով։ Առաջին անգամ այն ​​ստացել է «Կապույտ դրոշ» մրցանակը 2009 թվականին։

Կրթություն 

Քաղաքապետարանը կրթությունը ճյուղավորել է մասերի,ինչպես  նորեկները,այդպես և միջին դպրոցը ու համալսարանը։ Նոր բացված դպրոցները չեն ենթարկվում այդ ճյուղավորմանը ՝ CEIP El Roque, CEIP Mayantigo, CEIP Puerto Naos, CEIP Tajuya, CEIP Todoque, CEIP 25 Years of Peace, CEIP Las Manchas и CEIP Los Campitos։

Բացի երկու միջին դպրոցներից,  IES Eusebio Barreto Lorenzo և IES Jose Maria Perez Pulido,ունեն նաև գյուղատնտեսական դպրոցներ Լոս-Լյանոսում,  հատուկ կրթության Acerina Princess քոլեջը և Լոս Լլանոսի հանրային լեզվի դպրոցը։ Լոս Լլանոսի համալսարանը ներկայացված է հեռավար կրթության ազգային համալսարանով (UNED)։

Քաղաքապետարանում կա ընդամենը մեկ մասնավոր դպրոց Սուրբ Նազարետների ընտանիք,առաջարկվող մանկական,սկզբնական և միջին կրթություն։

Գրադարան 
Լոս-Լյանոսում կա 2 գրադարան․ առաջինը գտնվում է քաղաքապետարանի Մշակույթի  տանը, իսկ մյուսը՝ Արգուալի մշակութային կենտրոնում։

Բնակչություն

Ծանոթագրություններ 

Իսպանիայի քաղաքներ
Կանարյան կղզիներ